en da en da da ro da da da sv da en sv da da en fr it da da da da da da da da en da fr da da en
Christensen, Camilla - Nordic Women's Literature
Født i Snekkersten som datter af forfatteren Leif E. Christensen og bogholder Birgitte Holm Christensen. Hun er uddannet journalist fra Danmarks Journalisthøjskole 1983 og har fungeret som kulturjournalist og litteraturanmelder ved en lang række dagblade. Hun har været kursusleder, bl.a. på skrivekurser ved Krogerup Højskole og Langelands Højskole.
Hun debuterede i 1985 med digtsamlingen fejlspændt, efterfulgt af mellem mørket, 1987, der placerede hende i 80’ernes nye æstetisk bevidste lyrik. Herides digte har ofte et fortættet udtryk, der vægter digtets rytme og ordenes klangfarver og tematiserer oplevelser af køn og krop. I 1993 udsendte hun den underfundige og tragi-komiske roman Floras verden, og sammen med forfatteren MajBritt Willumsen har hun udgivet antologien Svingfigur – kvindelige digtere fra 19801990. Opmærksomhed vakte Som vil hun skænke ham (L), 1995, og novellesamlingen Stjernebarn, 1996.
Siden ovenstående biografi blev publiceret i Nordisk Kvindelitteraturhistorie har Camilla Christensen udgivet digt- og kortprosasamlingen Stakkels bobcat, 2000, romanerne Jorden under Høje Gladsaxe, 2002, og Paradis, 2004, og digtsamlingerne Fugl eller fisk, 2009, og Nu har de druknet ham, 2010.
Hun har bl.a. modtaget Kritikerprisen 2002, Otto Rungs Forfatterlegat 2008 og Statens Kunstfonds livsvarige ydelse.
… finder hjem til kroppen
Litteratur om/af forfatteren i bibliotek.dk
KVINDELITTERATURHISTORIE PÅ NETTET, 2012.
REDAKTION: KVINFO, KØBENHAVN & KVINNSAM, GÖTEBORG.